stanford-oval/wikipedia huggingface dataset:
דאודורו דה פונסקה
חייו

פונסקה נולד במדינת אלגואס בעיר אשר נושאת בימינו את שמו. הוא פיתח קריירה צבאית, ובמהלכה דיכא את מהומות פריירה (Revolta Praieira) בפרנמבוקו ב-1848, שהיו המקבילה הברזילאית למהפכות אביב העמים. הוא נלחם במלחמת ארגנטינה–ברזיל ובמלחמת הברית המשולשת (1864–1870), ובמהלכן הגיע לדרגת סרן. מאוחר יותר, ב-1884, הוא הועלה לדרגה הצבאית הפיקודית הגבוהה ביותר, פלדמרשל. אומץ ליבו, יכולתו הצבאית וסגנון מרשים הפכו אותו לאישיות בקנה מידה לאומי.
לימים, כאשר התמנה פונסקה למושל מדינת ריו גראנדה דו סול, משכילים רפובליקנים כמו בנז'מין קונסטן ורוי ברברוזה חיזרו אחריו, בחוגי הקפה של סאו פאולו. ב-1886, פונסקה הזהיר כי הממשלה האימפריאלית הורתה על מעצרם של רפובליקנים בולטים. לכן, פונסקה נסע לריו דה ז'ניירו, ושם עמד בראש פלג צבאי שתמך בחיסול העבדות. יוקרתו האישית העמידה אותו בראש ההפיכה הצבאית שהדיחה את הקיסר ב-15 בנובמבר 1889. הוא עמד בראש הממשלה הזמנית, וזו קראה לקונגרס העתיד להיבחר לנסח חוקה חדשה עבור איחוד המדינות של ברזיל. עם זאת, הוא נכנס במהרה לעימות עם המנהיגים הרפובליקניים האזרחיים.
בחירתו של פונסקה לנשיא על חודו של קול ב-26 בפברואר 1891 התרחשה במקביל ללחץ צבאי שהופעל על הקונגרס. מספר ימים אחרי כן הוא אמר את שבועת הנשיא בקוינטה דה בוסה ויסטה, הארמון המלכותי בריו דה ז'ניירו, וכיום המוזיאון הלאומי של ברזיל.
בעוכרה של ממשלת פונסקה עמדו יחסי האיבה בין הנשיא לבין סגנו, פלוריאנו פיישוטו. היא נתקלה באופוזיציה חזקה בקונגרס, שלקחה על עצמה לנסות ולהכשיל את פעולות הממשלה. בשל כך, הנשיא הרבה להשתמש בצווים נשיאותיים, מה שחיזק את התנגדות האופוזיציה, שהלכה והתאחדה סביב סגן הנשיא פיישוטו. אחד הצווים שעוררו התנגדות רבה, הוא הצו שהעניק לחברה פרטית את הזיכיון על נמל טורס, פעולה שהנחיתה מכה לקפיטליזם הלאומני. המתח בין הקואליציה לאופוזיציה הגיע לשיא כאשר פונסקו הודיע על פיזור הקונגרס, והכריז על מצב חירום לאומי ב-3 בנובמבר 1891. ההתנגדות גברה, ונבחרי העם שהתנגדו למהלך מצאו תמיכה בפקידים הבכירים של הצי הימי של ברזיל. ברזיל הייתה על סף מלחמת אזרחים, ולכן ב-23 בנובמבר 1891 פונסקה התפטר מתפקידו והעביר את משרת הנשיא לפלוריאנו פיישוטו.
דאודורו דה פונסקה מת בריו דה ז'ניירו ב-23 באוגוסט 1892.
דאודי קבאקה

| --- | --- |

 לידה:  1939 
 פטירה:  2001 (בגיל 62 בערך) 
 מוקד פעילות:  קניה 
 עיסוק:  זמר, מלחין, פזמונאי ומפיק
 שפה מועדפת:  אנגלית 
 
דאודי קבאקה (1939 קיאמבוגו, אוגנדה - 26 בנובמבר 2001) היה זמר, מלחין, פזמונאי ומפיק קנייתי ממוצא אוגנדי. הוא נודע כיוצר מוזיקת בנגה, סגנון נפוץ במזרח אפריקה. עם שיריו הידועים ביותר נמנים "African Twist","Harambee Harambee ו-"Western Shilo". שירו "Helule Helul" הפך ללהיט בבריטניה בגרסת כיסוי של להקת The Tremoloes.
ביוגרפיה

דאודי קבאקה נולד בקיאמבוגו שבאוגנדה, אז מושבה בריטית, בשנת 1939. בגיל 12 היגר עם משפחתו לקנייה.
בשנת 1954, כשהיה בן 14, התפרסם בשירו Nie Kabaka Naruba שהוקלט על ידי חברת CMS -Capitol Music Stores.
בשנת 1957 סיים את התיכון והתחיל לעבוד בבית מלון ובחברת קייטרינג.
אולם בשנים 1959–1972 פעל קבאקה כמוזיקאי שכיר במסגרת חברת Equator Sound Studio שבבעלות צ'ארלס וורוד (2008-1912) ותזמורתה - The Equator Sound Boys או The Jambo Boys. אמנם וורוד רשם את עצמו כבעל זכויות על השירים והעיבודים של עובדיו, אבל דאג לקידומם והתפתחותם האמנותית. בין השאר הוא שלח את קבאקה ועוד חמישה מוזיקאים שעבדו אצלו ללמוד שנתיים בקונסרבטוריון של ניירובי.
שירו Harambee Harambee (המבוסס על השיר John Brown's body) שיקף את שאיפות העם בקניה שלאחר הדקולוניזציה לבניית מדינה עצמאית ומוצלחת. במשך שנים רבות שיר זה סיים כל מהדורת חדשות ברדיו "קול קניה".
קבאקה שיתף פעולה עם ג'ון נזנזה בשלושה שירים שהיו להיטים של חברת Jambo Records:
Masista, Bachelor Boy ו-Nyumba.
בשנות ה-1970 הקים קבאקה חברת הפקות משלו, African Eagles Records, ואת להקת African Eagles Lupopo בה השתתפו במקור גבריאל אומולו, סילבסטר אודיאמבו ושני מהגרים מזמביה, נאשיל פיצ'ן ופיטר "צוצי" ג'ומה.
באמצע שנות ה-70 הייתה ללהקה זו עדנה והיא ערכה סיורים מוצלחים בזמביה, במלאווי ובאוגנדה.
בשנת 1986 פרסם קבאקה את אלבומו pesa Maradhi Ya Moyo יחד עם Maroon Commandos.
הודות ללהיטים כמו "African Twist" "Bachelor Boy Twist", "Bush Baby Twist" Taita Twist" קבאקה היה נודע באפריקה גם כ"מלך הטוויסט". הוא ביסס את ריקוד הטוויסט המחודש על מקצב קוולה הדרום-אפריקאי.
בשנותיו האחרונות לימד קבאקה במדריך ליצרתיות באמנות באוניברסיטה ג'ומו קניאטה.
כמו כן יחד עם אמנים ותיקים כמו ויליאם פדהילי וג'ורג' אגאדה וג'ון נזנזה ניגן בערבי "Oldies Nite". אחרי מותם של פדהילי ואגאדה ליהק קבאקה הרכב חדש של מוזיקאים צעירים בשם Wazalendo Eagles Band.
דאודי קבאקה נפטר בשנת 2001 והשאיר, לפי ההערכות, 47 ילדים. הוא הובא לקבורה ביישוב מגוריו מוהודו, טריקי, שבמערב קניה. בלווייה ביצעה להקת אוניברסיטת ג'ומו קניאטה את לחניו ושיריו.
פרסים ואותות הוקרה

1993 - זכה לתואר "שגריר תרבות של קניה" מטעם "איחוד רשויות הרדיו והטלוויזיה של אפריקה"
1995 - אות להצטיינות מטעם אוניברסיטת ג'ומו קניאטה
דת' מטאל מלודי

| --- | --- |

 מקורות סגנוניים:  דת' מטאל הבי מטאל
 מקורות תרבותיים:  תחילת-אמצע שנות ה-90, שוודיה ואנגליה
 מוצא:  שוודיה 
 כלים:  גיטרה גיטרה בס תופים שירה
 סוגות היתוך
 בלאק-דת' מלודי
 נושאים קרובים
 דת' מטאל הבי מטאל הגל החדש של ההבי מטאל הבריטי
 
דת' מטאל מלודי (באנגלית: Melodic Death Metal), או בקיצור, "מלודת" (Melodeath) הוא תת־ז'אנר של דת' מטאל. הדת' מטאל השוודי (Swedish Death Metal), אשר תרם רבות לפופולריות של הסגנון, יכול להיחשב למבשר של "דת' מטאל מלודי". הדת' מטאל המלודי כולל את המקצב והביצוע הווקלי הכבד שמאפיין את הדת' מטאל, בשילוב של ריפי גיטרה וסולואים מלודיים או הרמוניים ביותר, לעיתים קרובות בהשאלה מהבי מטאל מסורתי (כולל הגל החדש של ההבי מטאל הבריטי).
מבחינת ביצוע ווקלי, המלודת' כולל לעיתים קרובות צווחות גבוהות (בשונה מהדת' מטאל המסורתי) לצד או בשילוב עם קולות הגראולינג הנמוכים הנפוצים בדת' מטאל מסורתי, ולעיתים אף שירה נקייה. Heartwork, אלבומה של להקת קארקאס (Carcass) משנת 1993, מתואר לעיתים כאלבום הדת' מטאל המלודי הראשון, אם כי הלהקות השוודיות At the Gates,‏ Dark Tranquillity ו-In Flames מוזכרות בדרך כלל כחלוצות הז'אנר.
בסוף שנות ה־90 ותחילת שנות ה־2000, צצו להקות דת' מטאל מלודיות רבות, כולל Arch Enemy,‏ Children of Bodom,‏ Amon Amarth,‏ Insomnium ו-The Black Dahlia Murder. בשנות ה־2000, דת' מטאל מלודי הגיע לפופולריות רבה בקרב חובבי ההבי מטאל, החל עם יציאת האלבום Reroute to Remain של In Flames מ־2002, שהראה שינוי לסאונד אקלקטי יותר תוך שמירה על צליל הדת' מטאל המלודי של הלהקה. להקות דת' מטאל מלודיות רבות אחרות זכו במהירות להצלחה גם הן.
הערות שוליים

1 2  What Is Melodic Death Metal?, LiveAbout (באנגלית)
↑  Natalie J. Purcell, Death Metal Music: The Passion and Politics of a Subculture, McFarland, 2015-09-17, ISBN 978-0-7864-8406-5. (באנגלית)
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל :
דרגון בול Z: זעם הדרקון

| --- | --- |

כרזת הסרט
 מבוסס על:  "דרגון בול Z"
 בימוי:  מיצואו האשימוטו
 הופק בידי:  Kōzō Morishita, Kenji Shimizu 
 תסריט:  טקאו קויאמה
 עריכה:  שיניצ'י פוקומיצו
 מדבבים:  מאסאקו נוזאווה (סון גוקו, סון גוהאן, Goten, Gotenks) Mayumi Tanaka (קרירין) Yūko Minaguchi (ווידל) נאוקי טאצוטה (Oolong) הירומי צורו (Bulma) Masaharu Satō (מאסטר רושי, Shenron) Ryō Horikawa (וג'יטה) Takeshi Kusao (טראנקס, Gotenks) Makiko Ohmoto Nobuhiko Kazama Hiro Yūki Shin Aomori Jūji Matsuda Yasuhiko Kawazu Yoshiyuki Kono 
 מוזיקה:  שונסוקה קיקוצ'י
 צילום:  מסאו שימיזו
 מדינה:  יפן יפן
 חברת הפקה:  טואי אנימציה 
 חברה מפיצה:  טואי
 שיטת הפצה:  וידאו על פי דרישה 
 הקרנת בכורה:  יפן15 ביולי 1995 ארצות הברית12 בספטמבר 2006
 משך הקרנה:  52 דקות
 שפת הסרט:  יפנית
 סוגה:  פנטזיה, אנימה
 הכנסות:  4.8 מיליון דולר
 סרט קודם:  דרגון בול Z: מיזוג נולד מחדש
 סרט הבא:  דרגון בול Z: קרב האלים
 אתר רשמי
 דף הסרט ב־IMDb
 
דרגון בול Z: אגרוף הדרקון (באנגלית: Dragon Ball Z: Explosion of Dragon Punch או Dragon Ball Z: Wrath of the Dragon, ביפנית: ドラゴンボールZ 龍拳爆発!!悟空がやらねば誰がやる) הוא סרט קולנוע יפני מסוגת האנימה. את הסרט ביים מיצואו האשימוטו. היה זה הסרט השלושה עשר המבוסס על הסדרה "דרגון בול Z".
הסרט יצא לאור בבתי הקולנוע היפניים ב-15 ביולי 1995, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-12 בספטמבר 2006. הסרט גם דובב לעברית.
דאודה קוליבאלי

| --- | --- |
אין תמונה חופשית
 לידה:  1976 (בן 48 בערך) מרסיי, צרפת 
 מדינה:  מאלי, צרפת 
 פרופיל ב-IMDb
 
דאודה קוליבאלי (בצרפתית: Daouda Coulibaly; נולד ב-1976) הוא במאי קולנוע ותסריטאי צרפתי ממוצא מאלי.
קורות חייו

נולד וגדל במרסיי לאב שנולד במאלי ולאם שנולדה בקונאקרי - בירת גינאה. אחרי שסיים לימודי כלכלה ועבד בעריכה בטלוויזיה, החליט להפוך לבמאי. הושפע מבמאי הקולנוע המאלי, סולימאן סיסה.
במידה רבה, קוליבאלי הוא תוצר של פרויקט של Focus Features (אנ') (חברה בת של סרטי יוניברסל), שיזמה תוכנית שנמשכה שש שנים ונקראה "Africa First". התוכנית הציעה מימון, ליווי מקצועי וסיוע בהפצה ליוצרים אפריקאים בראשית דרכם. התוכנית, שהעניקה 10,000 דולר להפקת סרט קצר, סייעה לקוליבאלי ולמעל ל-20 יוצרים קולנועיים חדשים מהיבשת לקבל חשיפה על הבמה הבינלאומית.
במהלך 2008 יצר את סרטו הקצר הראשון: "Il était une fois l'indépendance" (היה הייתה עצמאות) (אנ') שהתבסס על מעשיה עממית מאלית ויצא לאור ב-2009.  ב-2010 ביים את סרטו הקצר השני, "Tinye So" (אנ'). הסרט הציג בפסטיבל הקולנוע האפריקאי בניו יורק (אנ'), בפסטיבל הסרטים של לונדון, בפסטיבל הסרטים הבינלאומי של דובאי (אנ') וזכה בפרס הסרט האפריקאי הקצר הטוב ביותר בפסטיבל הקולנוע של אפריקה, אסיה ואמריקה הלטינית במילאנו (צר').
ב-2011 החל לעבוד על סרטו הראשון באורך מלא, וב-2016 יצא הסרט למסכים: "וולו", שעסק בעלייתו של צעיר ממאלי בעולם סחר הסמים באפריקה. הסרט, בכיכובו של איברהים קומה, הושווה על ידי מפיציו ל"פני צלקת" האפריקאי, הוצג בפסטיבלי קולנוע רבים ברחבי העולם וזכה לביקורות חיוביות, אך נכשל כליל בקופות וירד מהמסכים לאחר זמן קצר.
קוליבלי חי עם משפחתו, כולל שני ילדיו, במשך ארבע שנים במאלי וחזר ב-2015 לחיות בצרפת, בין היתר, בגלל פריצת מגפת האבולה ואירועים אלימים במאלי בעקבות מלחמת האזרחים במדינה.
הערות שוליים

1 2 3 4  INTERVIEW – Daouda Coulibaly parle de Wùlu, son film « qui laisse entrevoir la complexité de la situation au Mali », ‏28 ביוני 2017
1 2 3 4 5  Christopher Vourlias, French-Malian Director Daouda Coulibaly on His ‘Scarface’-Like Thriller ‘Wùlu’, באתר וראייטי, 4 בנובמבר 2016
| --- | --- |
בקרת זהויות :  LCCN: no2023018256   WorldCat (עם LCCN): no2023-018256 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
ג'רניה ריצ'רד-נואל

| --- | --- |

ריצ'רד-נואל בתפקיד קתרין מאראגון בהפקת המחזמר שש בווסט אנד
 לידה:  12 ביוני 1994 (בת 30) נורת'האמפטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2016
 עיסוק:  שחקנית, זמרת
 פרופיל ב-IMDb
 
ג'רניה ריצ'רד-נואל (באנגלית: Jarnéia Richard-Noel; נולדה ב-12 ביוני 1994) היא שחקנית וזמרת אנגליה. היא ידועה בעיקר בזכות גילום דמותה של קתרין מאראגון במחזמר שש בסיבוב ההופעות הראשון בממלכה המאוחדת, ובהפקה המקורית בווסט אנד בתיאטרון האומנויות (אנ'), בתיאטרון ליריק (אנ') ובתיאטרון וודוויל (אנ'). ריצ'רד-נואל מהווה חלק מלהקת הפופ SVN.
ראשית חייה

ריצ'רד-נואל גדלה בנורת'המפטון. ריצ'רד-נואל החלה ללמוד באקדמיית אורדנג (אנ') ב-2014 וסיימה את לימודיה בשנת 2017, היא בעלת דיפלומה בתיאטרון מוזיקלי מקצועי.
קריירה

בשנת 2017 ריצ'רד-נואל היוותה חלק מצוות השחקנים בקונצרט של המחזמר הצבע ארגמן (אנ'). כמו כן, היא השתתפה באותה שנה בהפקת המחזמר רנט באקדמיית אורדנג (אנ').
בין השנים 2018–2021 ריצ'רד-נואל גילמה את קתרין מאראגון במחזמר שש. על תפקיד זה היא חלקה מועמדות לפרס לורנס אוליבייה לשחקנית הטובה ביותר בתפקיד משנה במחזמר, יחד עם שאר חברותיה לצוות השחקנים:מילי אוקונל, נטלי פריס, אלכסיה מקינטוש, איימי אטקינסון ומאיה קוונסה-בריד.
קריירה > תיאטרון

| שנה | הפקה | תפקיד | מיקום | הערת שוליים |
| --- | --- | --- | --- | --- |
| 2017 | רנט | ג'ואן ג'פרסון | אקדמיית אורדנג (אנ') |  |
| 2018-2021 | שש | קתרין מאראגון | סיבוב הופעות בממלכה המאוחדת/ תיאטרון האומנויות (אנ')/ תיאטרון ליריק (אנ')/ תיאטרון וודוויל (אנ') |  |
| 2021 | דיק וויטינגטון וחתולו (אנ') | אליס | התיאטרון המלכותי בנורוויץ' (אנ') |  |
| 2022 | היירספריי | מחליפה | סיבוב הופעות בממלכה המאוחדת |  |
| 2022 | Millennials (אנ') | ― | תיאטרון The Other Palace (אנ') |  |
| 2022 | Ghostlight | אמא/ גברת אדליין | תיאטרון יוניון (אנ') |  |
| 2022-2023 | היפהפייה הנמה | הפיה הטובה | התיאטרון המלכותי, פליימות' |  |
קריירה > SVN

ריצ'רד-נואל היא חלק מלהקת הפופ הנשית SVN (מהמילה 'seven' - שבע באנגלית) לצד חמש חברותיה לצוות השחקנים במחזמר שש בווסט אנד: מילי אוקונל, נטלי מאי פריס, אלכסיה מקינטוש, איימי אטקינסון (אנ'), מאיה קוונסה-בריד וגרייס מואט.
קריירה > דיסקוגרפיה

| שנה | שם השיר | אמן | אלבום | הערת שוליים |
| --- | --- | --- | --- | --- |
| 2021 | "Queen" | SVN |  |  |
| 2021 | "Stars" | SVN |  |  |
| 2022 | "Woman" | SVN |  |  |
| 2022 | "Free" | SVN |  |  |
| 2022 | "Boss" | SVN |  |  |
קריירה > קונצרטים

| שנה | הפקה | מיקום | הערת שוליים |
| --- | --- | --- | --- |
| 2017 | הצבע ארגמן | קאדוגן הול (אנ') |  |
| 2022 | שש | המפטון קורט |  |
פילמוגרפיה > טלוויזיה

| שנה | שם | תפקיד | ערוץ השידור | הערת שוליים |
| --- | --- | --- | --- | --- |
| 2019 | פרס אוליבייה | קתרין מאראגון | ITV |  |
| 2021 | Musicals: The Greatest Show | קתרין מאראגון | BBC One |  |
| 2021 | This Morning(אנ') | קתרין מאראגון | ITV |  |
| 2022 | This Morning(אנ') | עצמה | ITV |  |
פילמוגרפיה > רדיו

| שנה | שם | תפקיד | תחנת רדיו | הערת שוליים |
| --- | --- | --- | --- | --- |
| 2021 | Musicals: The Greatest Show | קתרין מאראגון | BBC Radio 2 |  |
ראו גם

שש (מחזמר)
ג'רניה ריצ'רד-נואל (אנגלית)
הערות שוליים

1 2  Meet brand-new girl group SVN, www.officialcharts.com (באנגלית)
↑  Jarneia Richard-Noel, IMDb (באנגלית אמריקאית)
1 2 3 4 5 6 7 8 9 10  Profile | Spotlight, www.spotlight.com
1 2  Admin, Cast announced for new British musical SIX | Arts Theatre, LondonTheatre1, ‏2018-06-15 (באנגלית בריטית)
↑  Six the Musical to move into new West End 'forever home' in September | WhatsOnStage, www.whatsonstage.com (באנגלית בריטית)
↑  Olivier Awards 2019: First-time nominees, Official London Theatre (באנגלית בריטית)
↑  Jarneia Richard-Noel, Hairspray the Musical UK tour (באנגלית בריטית)
↑  Kate Padley, Millennials, The Other Palace Theatre, ‏2022-06-09 (באנגלית בריטית)
↑  Jarnéia Richard-Noel to guest star in Tamzin Cook's Ghostlight | WhatsOnStage, www.whatsonstage.com (באנגלית בריטית)
↑  Sleeping Beauty, Theatre Royal Plymouth (באנגלית בריטית)
↑  SVN, SVN (באנגלית אמריקאית)
↑  Queen by SVN (באנגלית בריטית), 2021-05-14, נבדק ב-2023-01-25
↑  Stars by SVN (באנגלית בריטית), 2021-12-17, נבדק ב-2023-01-25
↑  Woman by SVN (באנגלית בריטית), 2021-12-24, נבדק ב-2023-01-25
↑  Free by SVN (באנגלית בריטית), 2022-07-02, נבדק ב-2023-01-25
↑  Boss by SVN (באנגלית בריטית), 2022-07-07, נבדק ב-2023-01-25
↑  Six performance at the Olivier Awards 2019 with Mastercard, נבדק ב-2023-01-25
1 2  Stars take to the stage as Musicals: The Greatest Show is announced for BBC Radio 2 and BBC One, www.bbc.co.uk (באנגלית)
↑  There's no way you want to miss this performance from the cast of Six!, ITV (באנגלית)
↑  When Six Become SVN: The Ladies Of 'Six The Musical' Forming Their Own Girl Band | This Morning, נבדק ב-2023-01-25
דייסיוויל

| --- | --- |

מגרש הספורט דייסיוויל אובאל
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 על שם:  John Rowland Dacey 
 גובה:  33 מטרים
 אוכלוסייה:  ‏
  ‑ בפרוור:  1,146 (10 באוגוסט 2021)
 קואורדינטות:  33°55′54″S 151°13′34″E﻿ / ﻿33.931666666667°S 151.2261111°E﻿ / -33.931666666667; 151.2261111 
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןדייסיוויל(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןדייסיוויל(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן דייסיוויל(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן דייסיוויל  he tabBackground:;tabBorder:#aaa;defaultTab:0;
 
דייסיוויל (באנגלית: Daceyville), הוא פרוור בסידני, המנוהל על ידי עיריית בוטאני ביי (City of Botany Bay).
גאוגרפיה

דייסיוויל הוא פרוור קטן מצוי כ-7 ק"מ דרום-מזרחית למרכז העסקים הראשי של סידני. הפרוור בנוי בצורת מניפה (רבע עיגול), בין דרך בנרונג ודרך גרדנרס, כבישים המאונכים זה לזה. הפרוור כולל מגרש ספורט מעגלי בצומת הכבישים, וממנו נפרשים כחישוקי מעגל רחובות דייסיוויל. הפרוור תחום בין הפרוורים קינגספורד מצפון, איסטלייקס ממערב, רנדוויק ומארוברה במזרח ופייג'ווד בדרום.
היסטוריה

דייסיוויל קרויה על שם ג'ון רולנד דייסי, חבר פרלמנט שגר באזור בין השנים 1895 ו-1912. דייסי התעקש על דעתו כי יש להקים באזור עיר גנים לפי המודל של לצ'וורת האנגלית. התוכנית יצאה לפועל לאחר מותו, כפרוור פועלים עם בתים בעלות נמוכה. הפרוור נבנה על אדמה בבעלות הכתר הבריטי, על שטח שיועד למאגר מים.
תרבות

דייסיוויל בנוי כעיר גנים, ולמרות גודלו הקטן (כ-0.4 קמ"ר) הוא כולל מספר פארקים לשימוש הקהל. בפינת הרחובות גרדנרס ובנרונג מצוי מגרש הספורט דייסיוויל אובאל (שלאחרונה פורק), בו התקיימו משחקי קריקט. בפאתי המניפה מצויים שלושה גנים ציבוריים גדולים: פארק אצרולב, פארק דייוויד פיליפס ופארק רולנד. בלב הפרוור גן קטן הקרוי שמורת הייג.
דארין ברוקס

| --- | --- |

ברוקס, 2014
 לידה:  27 במאי 1984 (בן 40) הונולולו, ארצות הברית 
 מדינה:  ארצות הברית 
 תקופת הפעילות:  מ-2005 
 מקום לימודים:  Henry J. Kaiser High School 
 בן או בת זוג:  קלי קרוגר 
 מספר צאצאים:  2
 פרסים והוקרה:  Daytime Emmy Award for Outstanding Younger Actor in a Drama Series (2009) 
 http://darinbrooksonline.com
 פרופיל ב-IMDb
 
דארין לי ברוקס (באנגלית: Darin Lee Brooks; נולד ב-27 במאי 1984) הוא שחקן קולנוע וטלוויזיה אמריקאי, הידוע בעיקר בזכות תפקידיו באופרות הסבון "ימי חיינו", "בלו מאונטיין סטייט", ו"היפים והאמיצים".
ביוגרפיה

ברוקס נולד וגדל בהונולולו, הוואי. המשפחה עברה לפריסקו, טקסס בשנת כאשר היה בן שש, שם סיים את לימודיו בבית הספר התיכון פריסקו בשנת 2002. הוא ממוצא פולני.
קריירה

ברוקס החל את קריירת המשחק שלו בזמן לימודיו בבית הספר התיכון. שם הוא שיחק את הנסיך בהפקת המחזה "אל תוך היער"". מאוחר יותר הוא נרשם לשיעורי משחק, והחל לדגמן ועבד כניצב בסרטים.
כשברוקס עבר ללוס אנג'לס כד להתמקד במשחק, הוא התקשר מיד לקאתי הנדרסון סוכנת ליהוק שגילתה אותו. הוא עבר שיעורי משחק באולפני איוונה צ'בוק, וקיבל סוכן. שנתיים לאחר המעבר, הוא גילם את מקס בריידי באופרת הסבון "ימי חיינו". על תפקיד זה זכה בפרס אמי. מאוחר יותר שיחק בתפקיד אלכס מורן בסדרת הטלוויזיה "בלו מאונטיין סטייט". בשנת 2010 שיחק ברוקס בתפקיד בלייק אוונס בסדרת הרשת "Miss Behave" . ביוני 2013 החל ברוקס לגלם את וויאט ספנסר באופרת הסבון "היפים והאמיצים".
חיים אישיים

בשנת 2010 החל לצאת עם השחקנית הקנדית קלי קרוגר. בפברואר 2014 הם החלו להתנדב בארגון בשם "Aid Still Required". ב-21 במרץ 2016 הוא וקרוגר התחתנו. באפריל 2019 פורסם שהוא וקרוגר מצפים לילדם הראשון. בתם, אוורלי ג'ולי ברוקס נולדה ב־22 בספטמבר 2019. באוגוסט 2021, פורסם כי ברוקס וקרוגר מצפים לילדם השני.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Liars All | ברקס |  |
| 2016 | עירוני בלו מאונטיין: עלייתו של טדלאנד (אנ') | אלכס מורן |  |
| 2019 | The Missing Sister | פרנק |  |
| 2020 | Gold Dust | וינטרס |  |
| TBA | Rockland Heights | טומי ג'ונס |  |
| TBA | Runaway | ג'רלד אלן |  |
| TBA | Back to School | הילדו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005–2011 | ימי חיינו | מקס בריידי | תפקיד ראשי; 1055 פרקים |
| 2010–2011 | בלו מאונטיין סטייט | אלכס מורן | תפקיד ראשי (3 עונות); 39 פרקים |
| 2010 | Miss Behave | בלייק אוונס | סדרת רשת; 8 פרקים |
| 2011 | CSI: מיאמי | איאן קאופמן | פרק: "F-T-F" |
| 2011 | קאסל | ניק ג'וניור | פרק: "Slice of Death" |
| 2012 | The Seven Year Hitch | קווין | סרט טלוויזיה של הולמרק |
| 2013 | Bloomers | ריאן | סדרת רשת; 2 פרקים |
| 2013 | משתוללות | ג'ייסון | 2 פרקים |
| 2013–הווה | היפים והאמיצים | ואייט ספנסר / ואייט פולר | תפקיד ראשי; 1073 פרקים |
| 2017 | מרוששות | פרנק | פרק: "And the Alley-Oops" |
| 2017 | ג'פרדי | ואייט | פרק: "#33.88" |
| 2018 | Groomzilla | טאקר ברנן | סרט טלוויזיה של Up TV |
| 2020 | DNA Killer | וויל | סרט טלוויזיה של Lifetime |
| 2021 | צעירים חסרי מנוח | ואייט ספנסר | 2 פרקים |
| 2021 | The Croods: Family Tree | גיא | דיבוב; 5 פרקים |
| TBA | Amber Brown | מקס | סדרת טלוויזיה עתידית של אפל TV פלוס |
פרסים ומועמדויות

| שנה | פרס | קטגוריה | סרט/סדרה | תוצאה |
| --- | --- | --- | --- | --- |
| 2008 | פרס אמי בשעות היום | שחקן צעיר מצטיין בסדרת דרמה | ימי חיינו | מועמדות |
| 2009 | פרס אמי בשעות היום | שחקן צעיר מצטיין בסדרת דרמה | ימי חיינו | זכייה |
| 2014 | פרס סדרת האינדי | השחקן הטוב ביותר בתפקיד אורח | Bloomers | מועמדות |
| 2016 | Soap Awards France | השחקן הטוב ביותר של השנה | היפים והאמיצים | מועמדות |
| 2020 | Soap Hub Awards | Favorite The Bold and the Beautiful Actor | היפים והאמיצים | מועמדות |
הערות שוליים

↑  Di Lauro, Janet. "Catching up with Darin Brooks". About.com. נבדק ב-25 ביוני 2014. {{cite web}}:  (עזרה)
↑  Parziale, Dan (6 בפברואר 2014). "Tag Archives: Darin Brooks". Aidstillrequired.org. נבדק ב-25 ביוני 2014. {{cite web}}:  (עזרה)
↑  Stone, Natalie (15 באפריל 2019). "Kelly Kruger Expecting First Child with Husband Darin Brooks 'After About a Year of Trying'". People. United States: Time Inc. אורכב מ-המקור ב-15 באפריל 2019. נבדק ב-15 באפריל 2019. {{cite web}}:  (עזרה)
↑  Boucher, Ashley (26 בספטמבר 2019). "Darin Brooks and Kelly Kruger Welcome Daughter Everleigh Jolie: 'We Can't Believe She's Finally Here'". People. United States: Time Inc. אורכב מ-המקור ב-26 בספטמבר 2019. נבדק ב-26 בספטמבר 2019. {{cite web}}:  (עזרה)
| --- | --- |
בקרת זהויות :  GND: 1070870846  ISNI: 0000 0001 3994 5907  LCCN: no2011164136  VIAF: 187206103   WorldCat (עם VIAF): 187206103
גולם (מחשב)

אחד ממחשבי הגולם בבניין זיסקינד של מכון ויצמן
גולם היה השם שניתן לשלושה מחשבים שנבנו במכון ויצמן למדע ושימשו את צורכי המחקר במכון ובמרכזי מחקר ישראליים אחרים.
גולם א

בתחילת 1960 החלה המחלקה למתמטיקה שימושית, שבראשה עמד חיים לייב פקריס, בתכנון מחשב חדש, שיחליף את מחשב "ויצק" שהחל לפעול בשנת 1955. תחילה כונה המחשב "ויצק 2", אולם בעצתו של חוקר הקבלה, פרופ' גרשם שלום, ניתן לו השם "גולם", שהובן כמתייחס אל הגולם מפראג.
לראש פרויקט הגולם מונה שמואל רוכמן, שהגיע למטרה זו מארצות הברית. לצדו של רוכמן עמדו בראש הפרויקט צבי ריזל, מראשי פרויקט "ויצק", מירון מלמן, מהנדס שעלה מארצות הברית, וירוחם גינת, כמפקח טכני.
"גולם א" החל לפעול ב־29 בדצמבר 1963. הצלחתו הביאה להחלטה לבנות מחשב נוסף, זהה, שהחל לפעול ב־1966.
תכנונו של הגולם התבסס על זה של המחשב "איליאק 2" שנבנה באוניברסיטת אילינוי, תוך הכנסת שיפורים אחדים, ובפרט הקטנת נפח המחשב וצריכת האנרגיה שלו פי עשרה.
ל"גולם א" היה גודל מילה גדול במיוחד של 75 סיביות. החומרה ביצעה חישובים בשיטת "נקודה צפה", שבה סיבית אחת לסימן, 10 סיביות למעריך ו־64 סיביות למנטיסה. התאפשר גם חישוב במילה כפולה, שבה 128 סיביות למנטיסה. גודל הזיכרון הגיע ל־32K מילים (לעומת 4K מילים ב"ויצק"). מהירות החישוב של "גולם א" הייתה גדולה פי מאה מזו של קודמו, "ויצק".
גולם ב

בשנת 1967 החל תכנונו של "גולם ב", והוא החל לפעול בשנת 1974, והחליף את מחשבי "גולם א" שקדמו לו. "גולם ב" סיים את פעולתו בשנת 1983.
ל"גולם ב" היה גודל מילה של 64 סיביות (פחות משל "גולם א", אך אף זו מילה גדולה יחסית). גודל הזיכרון הגיע ל־128K מילים.
כקודמיו שימש גם "גולם ב" לעיבודים מדעיים, בהתאם לצורכי המחקר של המחלקה למתמטיקה שימושית ומחלקות אחרות.
בניית מחשבים במכון ויצמן

"ויצק" נבנה בתקופה שבה מחשבים טרם היוו מוצר תעשייתי נפוץ, ובנייה עצמית של מחשב הייתה הדרך העיקרית להשגתו. הגולם נבנה מאוחר יותר, ולמעשה כבר בשנת 1963, זמן מה לפני הפעלתו של "גולם א", נרכש למכון ויצמן מחשב CDC 1604 - המחשב הראשון מתוצרת קונטרול דאטה שנמכר מחוץ לארצות הברית. הגולם היה זול במידה ניכרת מהחלופות שניתנו לרכישה, ותכנונו ובנייתו היוו פעילות מחקרית בפני עצמה.
לשלושת מפתחיו של "גולם א", שמואל רוכמן, צבי ריזל ומירון מלמן הוענק פרס רוטשילד. בנימוקי הפרס נאמר, בין השאר, "שלושת המדענים קיבלו במשותף את הפרס בהנדסה על התכנון המתוחכם של המחשב האלקטרוני במכון ויצמן, אשר עורר את קנאתם של מוסדות מחקר גדולים בעולם".
"גולם ב" סיים את תקופת בניית המחשבים במכון, ולמעשה כבר במקביל לו, ואף במקביל ל"גולם א" פעלו במכון מחשבים שנרכשו מיצרנים מסחריים, כגון יבמ ודיגיטל. דרכו של המכון בבניית מחשבים לשימוש עצמי הייתה ייחודית לו בישראל, אם כי הייתה מקובלת באותה עת גם באוניברסיטאות מובילות בעולם.
ראו גם

היסטוריה של המחשוב
הערות שוליים

↑  מחשב אלקטרוני "גלם" הופעל במכון ויצמן, דבר, 30 בדצמבר 1963